pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รองนายกฯสมศักดิ์” เสียใจเหตุระเบิดปัตตานี “ปลัดอำเภอ-อส.” เจ็บ 13 ราย สั่ง ศอ.บต.เร่งเยียวยาแล้ว เผย กำลังวางแผนบูรณาการสร้างอาชีพ-รายได้
วันพุธที่ 4 ตุลาคม 2566
04/10/2566
“รองนายกฯสมศักดิ์” เสียใจเหตุระเบิดปัตตานี “ปลัดอําเภอ-อส.” เจ็บ 13 ราย สั่ง ศอ.บต.เร่งเยียวยาแล้ว เผย กําลังวางแผนบูรณาการสร้างอาชีพ-รายได้
“รองนายกฯสมศักดิ์” เสียใจเหตุระเบิดปัตตานี “ปลัดอําเภอ-อส.” เจ็บ 13 ราย สั่ง ศอ.บต.เร่งเยียวยาแล้ว เผย กําลังวางแผนบูรณาการสร้างอาชีพ-รายได้ เล็ง ส่งเสริม” เลี้ยงปูไข่-ไก่-วัว-พืชเศรษฐกิจ-อาหารฮาลาล” ยัน พร้อมรับฟัง สส.ทุกพรรค
วันที่ 4 ตุลาคม 2566 นายสมศักดิ์ เทพสุทิน รองนายกรัฐมนตรี กล่าวถึงเหตุคนร้ายแขวนป้ายผ้าล่อเจ้าหน้าที่เข้าตรวจแล้ววางกับระเบิด ที่จังหวัดปัตตานี เมื่อวันที่ 3 ต.ค.ที่ผ่านมา ส่งผลให้ปลัดอําเภอ-อส.เจ็บ 13 ราย ว่า ตนรู้สึกเสียใจกับเหตุการณ์ที่เกิดขึ้น และรู้สึกห่วงใยเจ้าหน้าที่ ทั้งปลัดอําเภอ และอส. รวม 13 ราย ที่ได้รับบาดเจ็บ จากการเข้าตรวจสอบการแขวนป้ายผ้า ในอําเภอปะนาเระ จ.ปัตตานี ซึ่งตนได้รับรายงานว่า เจ้าหน้าที่ทั้งหมด อยู่ระหว่างการรักษาตัวอย่างใกล้ชิดแล้ว
“เวลานี้ ที่ผมยังลงพื้นที่จังหวัดชายแดนใต้ได้ไม่บ่อย เพราะอยู่ระหว่างการวางแผนในการบูรณาการทุกภาคส่วน โดยเฉพาะการสร้างรายได้ สร้างอาชีพ ให้กับพี่น้องประชาชน เพื่อช่วยส่งเสริมให้เศรษฐกิจในพื้นที่จังหวัดชายแดนใต้ดีขึ้น จะทําให้พี่น้องประชาชนมีคุณภาพชีวิตที่ดีขึ้น เนื่องจากผมได้รับรายงานว่า จังหวัดชายแดนใต้มีผู้มีรายได้น้อยถึง 4 แสนคน ผมจึงจะเน้นในเรื่องการพัฒนาอาชีพ ซึ่งขณะนี้ ได้เริ่มวางกรอบแนวทางการสร้างอาชีพแล้ว เช่น ส่งเสริมเลี้ยงปูไข่ ไก่ วัว รวมถึงการส่งเสริมการเพาะปลูกพืชเศรษฐกิจ พร้อมยกระดับการส่งเสริมอาหารฮาลาลด้วย” รองนายกรัฐมนตรี กล่าว
นายสมศักดิ์ กล่าวอีกว่า จากเหตุการณ์ที่เกิดขึ้น ตนได้ส่งการให้ ศูนย์อํานวยการบริหารจังหวัดชายแดนใต้ หรือ ศอ.บต. เร่งเยียวยาผู้ได้รับบาดเจ็บแล้ว และถึงแม้เวลานี้ สถิติการก่อเหตุจะลดลง ก็ต้องขอขอบคุณทุกภาคส่วนที่ช่วยกันอย่างเต็มที่ แต่ตนก็พร้อมรับฟังความคิดเห็น จาก สส.ทุกพรรคการเมือง ซึ่งขอยืนยันว่า ตนพร้อมรับฟังและนําไปปรับปฎิบัติ เพราะยึดถือประโยชน์ของพี่น้องประชาชนเป็นหลัก
รัฐบาลไทย-ข่าวทำเนียบรัฐบาล-กรมการจัดหางาน เสิร์ฟ 6 พันคอร์สพัฒนาทักษะ ชวนคนหางาน Upskill - Reskill ที่เว็บไซต์ “ไทยมีงานทำ”
วันพุธที่ 4 ตุลาคม 2566
04/10/2566
กรมการจัดหางาน เสิร์ฟ 6 พันคอร์สพัฒนาทักษะ ชวนคนหางาน Upskill - Reskill ที่เว็บไซต์ “ไทยมีงานทํา”
กระทรวงแรงงาน โดยกรมการจัดหางาน จับมือ กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม สถาบันคุณวุฒิวิชาชีพ (องค์การมหาชน) และสํานักงานส่งเสริมเศรษฐกิจดิจิทัล (depa Thailand)
เชื่อมโยงคอร์สฝึกอบรม 6,297 หลักสูตร เรียนได้ทุกช่วงวัย ครอบคลุมทักษะจําเป็นทุกสายอาชีพ อบรมฟรีบนเว็บไซต์ “ไทยมีงานทํา”
นางสาวบุณยวีร์ ไขว้พันธุ์ รองอธิบดี รักษาราชการแทน อธิบดีกรมการจัดหางาน เปิดเผยว่า กรมการจัดหางานบูรณาการร่วมกับกระทรวงศึกษาธิการ โดยสํานักงานคณะกรรมการการอาชีวศึกษา กระทรวงการอุดมศึกษา วิทยาศาสตร์ วิจัยและนวัตกรรม สถาบันคุณวุฒิวิชาชีพ (องค์การมหาชน) สํานักงานส่งเสริมเศรษฐกิจดิจิทัล (depa Thailand) Microsoft และกรมพัฒนาฝีมือแรงงาน เพื่อเชื่อมโยงหลักสูตรฝึกอบรมผ่านเว็บไซต์ “ไทยมีงานทํา.doe.go.th” โดยปัจจุบันมีหลักสูตรให้บริการ จํานวน 6,297 หลักสูตร ในหลายด้านทั้งด้านดิจิทัลและเทคโนโลยี การพัฒนาบุคลิกภาพ การเสริมทักษะความคิด หลักสูตรภาษาต่างประเทศ และหลักสูตรการประกอบอาชีพสร้างรายได้ อาทิ หลักสูตรการออกแบบติดตั้งและประยุกต์ใช้โซล่าเซลล์ คอมพิวเตอร์สําหรับงานออกแบบกราฟิกพื้นฐาน การใช้จุลินทรีย์เพื่อการเกษตร การถ่ายภาพด้วยเทคนิคสร้างสรรค์ ตัดผมชายสไตล์สมัยนิยม หลักสูตร Game Streamer หลักสูตรการสร้างแบรนด์และธุรกิจโดยใช้ดิจิทัลมาร์เก็ตติ้ง หลักสูตรฝึกอาชีพนักผลิตโครงสร้างตัวละครแอนิเมชั่น การฟัง-พูดภาษาเกาหลี ภาษาอังกฤษสําหรับพนักงานบริการด้านการท่องเที่ยว เป็นต้น โดยผู้ ที่สนใจสามารถค้นหาหลักสูตรฝึกอบรมที่สนใจได้ที่ เว็บไซต์ “ไทยมีงานทํา.doe.go.th” ซึ่งมีให้เลือกศึกษาทั้งในรูปแบบออนไลน์ และออนไซต์
“นายพิพัฒน์ รัชกิจประการ รัฐมนตรีว่าการกระทรวงแรงงาน มีนโยบายพัฒนาทักษะอาชีพ ส่งเสริมการ มีงานทําให้คนไทยทุกกลุ่ม รวมถึงการจัดการศึกษาให้แก่นักเรียน นักศึกษา ก่อนเข้าสู่ตลาดแรงงาน ให้เป็นแรงงานฝีมือ มีความมั่นคงทางอาชีพ มีคุณภาพชีวิตที่ดี กรมการจัดหางานจึงขานรับนโยบายส่งเสริมให้คนไทยได้พัฒนาตนเองผ่านช่องทางอิเล็กทรอนิกส์ที่เข้าถึงง่าย โดยรวบรวมหลักสูตรฝึกอบรม Upskill / Reskill ที่หลากหลาย ไม่มีค่าใช้จ่าย เพื่อเป็นจุดเริ่มต้นสู่การเป็นสังคมแห่งการเรียนรู้ตลอดช่วงชีวิต สร้างสังคมที่เข้มแข็ง ยั่งยืน และเป็นกําลังสําคัญในการพัฒนาประเทศต่อไป” รองอธิบดีกรมการจัดหางาน กล่าว
ทั้งนี้ แพลตฟอร์มไทยมีงานทํา ได้รวบรวมตําแหน่งงานจากภาครัฐ ภาคเอกชน และตําแหน่งงานจากบริษัทจัดหางานชั้นนําไว้หลายตําแหน่ง เพื่อคนหางานสามารถค้นหาข้อมูลตําแหน่งงานที่เหมาะสมกับตัวเองมากที่สุด ด้วยการ Matching ตําแหน่งงานตามความรู้ ความสามารถ และทักษะที่มีอยู่ รวมทั้งให้บริการสําหรับนายจ้าง/สถานประกอบการ ที่ต้องการประกาศรับสมัครงานโดยไม่มีค่าใช้จ่าย พร้อมให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application นอกจากนี้ยังรวบรวมหลักสูตรฝึกอบรมทั้งระยะสั้นและระยะยาวของหน่วยงานต่าง ๆ ไว้ให้บริการด้วย
รัฐบาลไทย-ข่าวทำเนียบรัฐบาล-กรมบัญชีกลางเผยผลเบิกจ่ายงบประมาณ ปี 66 เกินเป้าหมายที่กำหนด
วันพุธที่ 4 ตุลาคม 2566
04/10/2566
กรมบัญชีกลางเผยผลเบิกจ่ายงบประมาณ ปี 66 เกินเป้าหมายที่กําหนด
ในปีงบประมาณ พ.ศ.2566 (ต.ค. 65 - ก.ย. 66) กรมบัญชีกลางสามารถเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ.2566 ของหน่วยรับงบประมาณต่างๆ เกินเป้าหมายที่กําหนด โดยภาพรวมเบิกจ่ายแล้ว 3,088,435 ลบ. คิดเป็น 96.97% ของวงเงินงบประมาณ 3,185,000 ลบ.
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ติดตามเร่งรัดการใช้จ่ายเงินงบประมาณรายจ่ายประจําปีงบประมาณ พ.ศ. 2566 ของส่วนราชการต่าง ๆ อย่างต่อเนื่อง โดยมีคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ในส่วนกลางและสํานักงานคลังจังหวัดทั้ง 76 จังหวัด เร่งรัดและสนับสนุนการดําเนินงาน พร้อมทั้งให้คําแนะนําหน่วยรับงบประมาณทุกแห่ง ให้สามารถดําเนินการเบิกจ่ายได้ตามแผนการใช้จ่ายเงิน เพื่อให้เม็ดเงินงบประมาณมีส่วนในการผลักดันการกระตุ้นเศรษฐกิจ ซึ่งคณะรัฐมนตรีได้กําหนดเป้าหมายการเบิกจ่ายงบประมาณรายจ่ายประจําปีงบประมาณ พ.ศ. 2566 โดยภาพรวมเบิกจ่ายไม่น้อยกว่า ร้อยละ 93 รายจ่ายประจําเบิกจ่ายไม่น้อยกว่า ร้อยละ 98 รายจ่ายลงทุนเบิกจ่ายไม่น้อยกว่า ร้อยละ 75 และการใช้จ่ายงบประมาณ (การก่อหนี้) รายจ่ายภาพรวมรายจ่ายประจํา และรายจ่ายลงทุน ร้อยละ 100
ในปีงบประมาณ พ.ศ. 2566 (ต.ค. 65 - ก.ย. 66) กรมบัญชีกลางสามารถเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2566 ของหน่วยรับงบประมาณต่าง ๆ เกินเป้าหมายที่กําหนด โดยภาพรวมเบิกจ่ายแล้ว 3,088,435 ล้านบาท คิดเป็น 96.97% ของวงเงินงบประมาณ 3,185,000 ล้านบาท จําแนกเป็น รายจ่ายประจําเบิกจ่ายแล้ว 2,610,245 ล้านบาท คิดเป็น 101.60% ของวงเงินงบประมาณ 2,569,220 ล้านบาท รายจ่ายลงทุนเบิกจ่ายแล้ว 478,190 ล้านบาท คิดเป็น 77.66% ของวงเงินงบประมาณ 615,780 ล้านบาท สําหรับเงินงบประมาณที่กันไว้เบิกเหลื่อมปีเบิกจ่ายแล้ว 173,958 ล้านบาท คิดเป็น 91.48% ของวงเงินงบประมาณ 190,168 ล้านบาท
“และในปีงบประมาณ พ.ศ. 2567 นี้ ได้มีการกําหนดหลักเกณฑ์ และเงื่อนไขการใช้งบประมาณรายจ่ายประจําปีงบประมาณ พ.ศ. 2567 ไปพลางก่อน กรมบัญชีกลางได้ซ้อมความเข้าใจแนวทางการจัดซื้อจัดจ้างตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 กรณีการใช้งบประมาณรายจ่ายประจําปีงบประมาณ พ.ศ. 2566 ไปพลางก่อน เพื่อให้หน่วยรับงบประมาณซึ่งเป็นหน่วยงานของรัฐเร่งดําเนินการจัดซื้อจัดจ้างตามแผนและขั้นตอนของระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 และที่แก้ไขเพิ่มเติม ไปจนถึงขั้นตอนการประกาศผลผู้ชนะการจัดซื้อจัดจ้างหรือผู้ได้รับการคัดเลือก เพื่อพร้อมที่จะทําสัญญาหรือข้อตกลงได้ทันที เมื่อสํานักงบประมาณอนุมัติจัดสรรเงินให้แก่หน่วยงานของรัฐซึ่งเป็นหน่วยรับงบประมาณ โดยกรมบัญชีกลางยังคงมุ่งมั่นกํากับดูแลการเร่งรัดเบิกจ่ายงบประมาณให้เป็นไปอย่างมีประสิทธิภาพ เพื่อให้การใช้จ่ายงบประมาณของแผ่นดินเป็นไปตามเป้าหมายที่กําหนด และสนับสนุนการขับเคลื่อนเศรษฐกิจไทยต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ธ.ก.ส. ชวนวิ่งเพื่อการกุศลในงาน BAAC Charity Run 2nd 2023 พร้อมชิงรางวัลกว่า 2 ล้านบาท
วันพุธที่ 4 ตุลาคม 2566
04/10/2566
ธ.ก.ส. ชวนวิ่งเพื่อการกุศลในงาน BAAC Charity Run 2nd 2023 พร้อมชิงรางวัลกว่า 2 ล้านบาท
ธ.ก.ส. ก้าวสู่ปีที่ 58 จัดงานวิ่งการกุศลครั้งยิ่งใหญ่ “BAAC Charity Run 2nd 2023” โดยเปิดรับสมัครทั้งระยะ Fun Run 5 กม. และ Extra Mini Marathon 12 กม. ชิงรางวัลรวมมูลค่ากว่า 2 ล้านบาท ในวันที่ 29 ต.ค. 2566 ณ ธ.ก.ส. สํานักงานใหญ่ บางเขน
ธ.ก.ส. ก้าวสู่ปีที่ 58 จัดงานวิ่งการกุศลครั้งยิ่งใหญ่ “BAAC Charity Run 2nd 2023” โดยเปิดรับสมัครทั้งระยะ Fun Run 5 กม. และ Extra Mini Marathon 12 กม. ชิงรางวัลรวมมูลค่ากว่า 2 ล้านบาท ในวันที่ 29 ต.ค. 2566 ณ ธ.ก.ส. สํานักงานใหญ่ บางเขน รายได้ไม่หักค่าใช้จ่ายบริจาคให้มูลนิธิจําเนียร สาระนาค เพื่อเป็นทุนการศึกษาให้แก่บุตรหลานเกษตรกร สมัครได้แล้วตั้งแต่บัดนี้ถึง 15 ตุลาคม 2566 ทางเว็บไซต์ https://race.thai.run/baacrun2023
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ขอเชิญชวนประชาชนและผู้ที่รักสุขภาพทุกท่านมาร่วมวิ่งเพื่อการกุศลในกิจกรรม BAAC Charity Run 2nd 2023 เนื่องในโอกาสวันสถาปนาธนาคาร ก้าวสู่ปีที่ 58 ในวันอาทิตย์ที่ 29 ตุลาคม 2566 ณ ธ.ก.ส. สํานักงานใหญ่ บางเขน กรุงเทพฯ โดยเปิดรับสมัครการวิ่งเป็น 2 ระยะ ได้แก่ ระยะ Fun Run 5 กิโลเมตร ระยะ Extra Mini Marathon 12 กิโลเมตร ค่าสมัคร 500 บาท และ VIP ค่าสมัคร 1,000 บาท ซึ่งรายได้ทั้งหมดไม่หักค่าใช้จ่ายนําไปบริจาคให้มูลนิธิอาจารย์จําเนียร สาระนาค เพื่อมอบเป็นทุนการศึกษาให้แก่บุตรหลานเกษตรกร
นอกจากร่วมวิ่งการกุศลแล้ว ผู้สมัครยังมีสิทธิ์ได้รับรางวัลรวมมูลค่ากว่า 2,000,000 บาท และรับของที่ระลึกจาก ธ.ก.ส. มากมาย อาทิ เสื้อวิ่ง กระเป๋าผ้า ซึ่งผู้ที่สามารถวิ่งเข้าถึงเส้นชัยทุกท่านจะได้รับเหรียญที่ระลึกสุดพิเศษจาก ธ.ก.ส. และผู้ที่วิ่งเข้าเส้นชัย 100 คนแรก จะได้รับเสื้อ Finisher สุดหรู โดยนักวิ่งชายและหญิง ระยะ 12 กิโลเมตร ที่วิ่งถึงเส้นชัยในอันดับที่ 1 จะได้รับรางวัล Overall มูลค่า 100,000 บาท (ผู้ที่ได้รับรางวัลประเภท Overall จะไม่ได้รับสิทธิ์ในการรับรางวัลของประเภทรุ่นอายุ) และผู้ชนะในแต่ละรุ่นอายุ แบ่งรุ่นอายุออกเป็น 6 รุ่น ชายและหญิง ได้แก่ 1) รุ่นอายุไม่เกิน 19 ปี 2) รุ่นอายุ 20-29 ปี 3) รุ่นอายุ 30-39 ปี 4) รุ่นอายุ 40 - 49 ปี 5) รุ่นอายุ 50-59 ปี และ 6) รุ่นอายุ 60 ปีขึ้นไป ชิงรางวัลจํานวน 5 อันดับ พร้อมรับถ้วยรางวัลจาก ธ.ก.ส. ได้แก่ รางวัลชนะเลิศ เป็นเงินมูลค่า 50,000 บาท อันดับ 2 เป็นเงินมูลค่า 40,000 บาท อันดับ 3 เป็นเงินมูลค่า 30,000 บาท อันดับ 4 เป็นเงินมูลค่า 20,000 บาท และอันดับ 5 เป็นเงินมูลค่า 10,000 บาท นอกจากนี้ ยังมีรางวัลวิ่งแฟนซี จํานวน 8 รางวัล รางวัลละ 5,000 บาท สําหรับผู้ที่ออกแบบการแต่งกายสุดสร้างสรรค์และโดนใจกรรมการ โดยแจ้งลงทะเบียนเข้าร่วมประกวดวิ่งแฟนซี ณ วันงาน ก่อนการแข่งขัน 30 นาที ซึ่งผู้เข้าแข่งขันต้องวิ่งจนครบระยะวิ่งที่ลงสมัคร (Fun Run, Extra Mini Marathon) แต่ไม่พิจารณาความเร็วและลําดับในการเข้าเส้นชัย เงื่อนไขอื่น ๆ เป็นไปตามที่ธนาคารกําหนด
สําหรับผู้ที่สนใจ สามารถสมัครได้ที่เว็บไซต์ https://race.thai.run/baacrun2023 ตั้งแต่บัดนี้ถึง 15 ตุลาคม 2566 หรือจนกว่าจะสมัครเต็มจํานวน 4,000 คน และมารับเสื้อวิ่งได้ด้วยตัวเอง ณ ใต้ตึกอาคารโพเดียม ธ.ก.ส. สํานักงานใหญ่ บางเขน กรุงเทพฯ ในระหว่างวันที่ 26 - 27 ตุลาคม 66 เวลา 8.00 – 16.00 น. สําหรับผู้ที่สนใจสามารถดูรายละเอียดเพิ่มเติมได้ที่ https://www.baac.or.th หรือสอบถาม Call Center โทร 02 555 0555
รัฐบาลไทย-ข่าวทำเนียบรัฐบาล-“คารม” เผยรัฐบาลปลื้ม OTOP Midyear 2023 รวมยอดจำหน่ายทะลุ 447 ล้านบาท  9 วัน สร้างรายได้ผู้ประกอบการ 447 ล้านบาท ยอดผู้เที่ยวชมงานกว่า 1.6 แสนคน
วันพุธที่ 4 ตุลาคม 2566
04/10/2566
“คารม” เผยรัฐบาลปลื้ม OTOP Midyear 2023 รวมยอดจําหน่ายทะลุ 447 ล้านบาท  9 วัน สร้างรายได้ผู้ประกอบการ 447 ล้านบาท ยอดผู้เที่ยวชมงานกว่า 1.6 แสนคน
“คารม” เผยรัฐบาลปลื้ม OTOP Midyear 2023 รวมยอดจําหน่ายทะลุ 447 ล้านบาท  9 วัน สร้างรายได้ผู้ประกอบการ 447 ล้านบาท ยอดผู้เที่ยวชมงานกว่า 1.6 แสนคน
วันนี้ (4 ตุลาคม 2566) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ตามที่รัฐบาลมอบหมายให้กระทรวงมหาดไทย โดยกรมการพัฒนาชุมชน จัดงาน OTOP Midyear 2023 ระหว่างวันที่ 23 กันยายน 2566 ถึงวันที่ 1 ตุลาคม 2566 ณ ศูนย์แสดงสินค้าและการประชุมอิมแพค เมืองทองธานี เพื่อส่งเสริมการตลาด สร้างรายได้ให้กับผู้ประกอบการ OTOP ตามนโยบายของคณะกรรมการอํานวยการหนึ่งตําบล หนึ่งผลิตภัณฑ์แห่งชาติ ซึ่งตลอด 9 วัน ได้รับความสนใจจากพี่น้องประชาชนในพื้นที่กรุงเทพมหานคร จังหวัดนนทบุรี ปทุมธานี สมุทรปราการ และจังหวัดใกล้เคียง เดินทางมาจับจ่ายใช้สอยและร่วมให้กําลังใจพี่น้องชาวบ้านผู้ประกอบการกว่า 1,670 คนจากทั่วทุกภาคของประเทศไทย
นายคารม กล่าวว่า ยอดการจําหน่ายผลิตภัณฑ์ OTOP ทั้งงานรวม จํานวนเงินทั้งสิ้น 447,009,957 บาท มีผู้เที่ยวชม และอุดหนุนสินค้า จํานวน 166,143 คน โดยผลิตภัณฑ์ที่ได้รับความนิยมเลือกซื้อ 5 อันดับแรก คือ 1) กลุ่มผ้าและเครื่องแต่งกาย มียอดจําหน่าย 136,425,482 บาท 2) โซนศิลปิน OTOP มียอดจําหน่าย 62,679,372 บาท 3) OTOP ชวนชิม ผักและผลไม้ มียอดจําหน่าย 44,851,189 บาท 4) ของใช้ ของตกแต่ง 41,754,483 บาท และ 5) โซน OTOP ขึ้นเครื่อง 35,388,990 บาท
“รัฐบาลให้ความสําคัญในการสร้างงาน สร้างอาชีพ สร้างรายได้ของประชาชน ขยายผลและสนับสนุนให้มีโครงการหนึ่งตําบล หนึ่งผลิตภัณฑ์ (OTOP) พร้อมกับส่งเสริมให้ความรู้แก่ผู้ประกอบการ มุ่งยกระดับคุณภาพมาตรฐานผลิตภัณฑ์ให้สอดคล้องกับความต้องการของตลาด รวมทั้งเพิ่มช่องทางการตลาดให้มีความหลากหลาย เพิ่มตลาดให้มากยิ่งขึ้น ตลอดจนอํานวยความสะดวกให้ประชาชน ผู้ประกอบการเข้าถึงแหล่งเงินทุน เพื่อยกระดับคุณภาพชีวิตของประชาชน ผู้ประกอบการ สร้างเศรษฐกิจฐานรากที่เข้มแข็งของประเทศ”นายคารม ย้ํา
รัฐบาลไทย-ข่าวทำเนียบรัฐบาล-ดีอี ร่วมงานเปิดตัว “Virtual Media Lab: ห้องปฏิบัติการสื่อดิจิทัลและโลกเสมือน”
วันพุธที่ 4 ตุลาคม 2566
ดีอี ร่วมงานเปิดตัว “Virtual Media Lab: ห้องปฏิบัติการสื่อดิจิทัลและโลกเสมือน”
ดีอี ร่วมงานเปิดตัว “Virtual Media Lab: ห้องปฏิบัติการสื่อดิจิทัลและโลกเสมือน”
วันนี้ (4 ตุลาคม 2566) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ร่วมพิธีเปิด พร้อมร่วมชมงาน “Virtual Media Lab: ห้องปฏิบัติการสื่อดิจิทัลและโลกเสมือน” เพื่อเป็นพื้นที่บ่มเพาะทักษะ สร้างประสบการณ์ให้กับนักสร้างสรรค์คอนเทนต์ไทยตั้งแต่ระดับนักศึกษาจนถึงผู้ประกอบการ ให้ได้ทดลองเรียนรู้ พัฒนาทักษะในการผลิตคอนเทนต์สร้างสรรค์ผสานเทคโนโลยีด้าน Virtual Production ภายใต้โครงการพัฒนาระบบนิเวศสร้างสรรค์เพื่อพัฒนาโลกเสมือนจริงขึ้นเป็นครั้งแรกของไทย พร้อมเชื่อมต่อโอกาสใหม่ทางธุรกิจให้นักสร้างสรรค์ไทย ยกระดับคอนเทนต์ไทยสร้างปรากฏการณ์ของซอฟต์พาวเวอร์สู่ตลาดสากล ณ ห้อง Virtual Lab ชั้น 4 สํานักงานส่งเสริมเศรษฐกิจสร้างสรรค์ (องค์การมหาชน) อาคารไปรษณีย์กลาง
_______________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม​ เปิดงานวันคล้ายวันสถาปนาสถาบันนิติวิทยาศาสตร์ ครบรอบปีที่ ๒๑
วันอังคารที่ 3 ตุลาคม 2566
03/10/2566
รัฐมนตรีว่าการกระทรวงยุติธรรม​ เปิดงานวันคล้ายวันสถาปนาสถาบันนิติวิทยาศาสตร์ ครบรอบปีที่ ๒๑
รัฐมนตรีว่าการกระทรวงยุติธรรม​ เปิดงานวันคล้ายวันสถาปนาสถาบันนิติวิทยาศาสตร์ ครบรอบปีที่ ๒๑
ในวันอังคารที่ ๓ ตุลาคม ๒๕๖๖ เวลา ๑๕.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานในพิธีเปิดงานวันคล้ายวันสถาปนาสถาบันนิติวิทยาศาสตร์ ครบรอบปีที่ ๒๑ โดยมี นายไตรยฤทธิ์ เตมหิวงศ์ ผู้อํานวยการสถาบันนิติวิทยาศาสตร์พล.ต.ท.​ คํารณวิทย์​ ธูปกระจ่าง​ นายกองค์การบริหารส่วนจังหวัดปทุมธานี​ ร้อยตํารวจเอก​ ดร.ตรีลุพธ์​ ธูปกระจ่าง​ นายกเทศมนตรีนครรังสิต​ พร้อมด้วยคณะผู้บริหาร​ ข้าราชการ เจ้าหน้าที่สถาบันนิติวิทยาศาสตร์​ และผู้ที่เกี่ยวข้องเข้าร่วมฯ ณ อาคารที่ทําการสถาบันนิติวิทยาศาสตร์ ตําบลบ้านใหม่ อําเภอเมือง จังหวัดปทุมธานี
ในการนี้ รัฐมนตรีว่าการกระทรวงยุติธรรม ได้กล่าวมอบนโยบายการปฏิบัติงานแก่บุคลากรสถาบันนิติวิทยาศาสตร์ พร้อมทั้งปาฐกถาในหัวข้อ​ "นิติวิทยาศาสตร์กับการอํานวยความยุติธรรม" โดยมีใจความสําคัญตอนหนึ่งว่า​ กระแสของความยุติธรรมจะต้องถ่ายทอดไปสู่ในทุกพื้นที่ของสังคมไทย​ เพื่อปกป้องคุ้มครองประชาชนคนไทย​ ให้มีสิทธิเสรีภาพ​ มีความเสมอภาค​ มีความยุติธรรม​ มีศักดิ์ศรีความเป็นมนุษย์​ และแก้ปัญหาความเหลื่อมล้ําในพื้นที่
ในกระบวนการยุติธรรม​ การค้นหาความจริง​ หากไม่มีหลักฐานทางนิติวิทยาศาสตร์​ ก็จะไม่มีใครยอมรับความจริง​ ดังนั้น​ ความเป็นนิติวิทยาศาสตร์ในการค้นหาความจริงจึงมีความสําคัญเป็นอย่างยิ่ง​ และในปัจจุบัน​ หากเราจะวัดความเจริญของประเทศในเรื่องกระบวนการยุติธรรม​ เราต้องสร้างความเป็นวิทยาศาสตร์​ สร้างห้องปฏิบัติการ​ (LAB) พัฒนาสิ่งเหล่านี้​ เพื่อผดุงความยุติธรรมให้กับสังคม
ทั้งนี้​ กฎหมายบางครั้งไม่เท่ากับความถูกต้องและไม่เท่ากับความยุติธรรมเสมอไป​ แต่ความยุติธรรมเป็นศักดิ์ศรีความเป็นมนุษย์ที่ทุกคนควรจะได้รับ​ วันนี้จึงอยากให้เราช่วยกันนําความยุติธรรมไปให้ถึงประชาชน​ ไม่ใช่ให้ประชนมาเข้าถึงความยุติธรรม​ นี่คือภารกิจที่เราต้องมาร่วมกัน
จากนั้น รมว.ยุติธรรม ได้เยี่ยมชมบูธนิทรรศการของสถาบันนิติวิทยาศาสตร์​ พร้อมทั้งเข้าเยี่ยมชมอาคารปฏิบัติการ​ ที่ทําการใหม่ ซึ่งภายในอาคาร ประกอบด้วยห้องปฏิบัติการด้านนิติวิทยาศาสตร์​ อาทิ​ ห้องปฏิบัติการกลุ่มตรวจพิสูจน์อาวุธปืนและวัตถุพยานทางฟิสิกส์​ ห้องปฏิบัติการกลุ่มตรวจพิสูจน์พยานเอกสาร​ ห้องปฏิบัติการกลุ่มตรวจพิสูจน์ลายพิมพ์นิ้วมือ​ ห้องปฏิบัติการกองสารพันธุกรรม​ และห้องปฏิบัติการกองพัฒนาระบบการติดตามคนหายและการพิสูจน์ศพนิรนาม​ เป็นต้น
รัฐบาลไทย-ข่าวทำเนียบรัฐบาล-ไฟเขียว! ตั้ง คกก. ขับเคลื่อนนโยบายเติมเงิน 10,000 บาท ผ่าน Digital Wallet
วันพุธที่ 4 ตุลาคม 2566
ไฟเขียว! ตั้ง คกก. ขับเคลื่อนนโยบายเติมเงิน 10,000 บาท ผ่าน Digital Wallet
.....
ที่ประชุมครม. (3 ต.ค. 66) เห็นชอบแต่งตั้งคณะกรรมการนโยบายโครงการเติมเงิน 10,000 บาท ผ่าน Digital Wallet เพื่อทําหน้าที่พิจารณารายละเอียดโครงการ ตั้งแต่ต้นน้ําถึงปลายน้ํา ทั้งกรอบวงเงินโครงการ รายละเอียดที่มาของแหล่งเงิน งบประมาณ หลักเกณฑ์ เงื่อนไขต่าง ๆ
.
ซึ่งคณะกรรมการนโยบายโครงการเติมเงิน 10,000 บาท ผ่าน Digital Wallet มีนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เป็นประธาน และมีรองประธาน 4 คน คือ นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ /นายปานปรีย์ พหิทธานุกร รองนายกรัฐมนตรีและรัฐมนตรีว่าการต่างประเทศ /นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และ นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
.
นอกจากนี้ ยังมี รัฐมนตรีช่วยว่าการ กระทรวงการคลัง อีก 2 คนเป็นคณะกรรมการ ปลัดกระทรวงการคลัง และปลัดกระทรวงพาณิชย์ เป็นกรรมการและเลขานุการร่วม ผู้ว่าการธนาคารแห่งประเทศไทย (ธปท.) สํานักงานสภาพัฒนาการเศรษฐกิจและสังคมแห่งชาติ ผู้อํานวยการสํานักงบประมาณ สํานักงานคณะกรรมการกฤษฎีกา อัยการสูงสุด ผู้บัญชาการตํารวจแห่งชาติ ด้วย
.
รายละเอียดเพิ่มเติม คลิกhttps://www.thaigov.go.th/news/contents/details/72885
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๘/๒๕๖๖
วันพุธที่ 4 ตุลาคม 2566
04/10/2566
รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๘/๒๕๖๖
รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๘/๒๕๖๖
ในวันพุธที่ ๔ ตุลาคม ๒๕๖๖ เวลา ๑๔.๓๐ น. พันตํารวจเอกทวี สอดส่อง รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๘/๒๕๖๖ โดยมี นางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม พร้อมด้วย รองปลัดกระทรวงยุติธรรม ผู้ตรวจราชการกระทรวงยุติธรรม หัวหน้าส่วนราชการในสังกัดกระทรวงยุติธรรม คณะที่ปรึกษา คณะผู้บริหาร ผู้แทนหน่วยงาน และเจ้าหน้าที่ที่เกี่ยวข้อง เข้าร่วมฯ ณ ห้องประชุม ๑๐ - ๐๑ อาคารกระทรวงยุติธรรม
ในการนี้ ที่ประชุมได้รับทราบ การแถลงมอบนโยบายของรัฐมนตรีว่าการกระทรวงยุติธรรม การทบทวนและวางแผนงบประมาณของกระทรวงยุติธรรมตามปฏิทินงบประมาณรายจ่ายประจําปีงบประมาณ พ.ศ. ๒๕๖๗ (ตามมติคณะรัฐมนตรี วันที่ ๑๓ กันยายน ๒๕๖๖) และแนวทางการประชุมผู้บริหารกระทรวงยุติธรรม โดยร่วมพิจารณาประเด็นการขับเคลื่อนโยบายสําคัญของกระทรวงยุติธรรม (Quick win) ใน ๒ เรื่อง ได้แก่ ๑ แนวทางการให้ความช่วยเหลือบุคคลไร้รัฐ ไร้สัญชาติ และสถานะทางทะเบียนราษฎร และ ๒ การส่งเสริมหลักนิติธรรม และขับเคลื่อนดัชนีชี้วัดหลักนิติธรรม (Rule of law index) ในประเทศไทย
ทั้งนี้ รัฐมนตรีว่าการกระทรวงยุติธรรม ได้ขอให้แต่ละหน่วยงานขับเคลื่อนและวางแผนการดําเนินงานที่สําคัญ เช่น การจัดทําแผนปฏิบัติราชการรายปี พ.ศ. ๒๕๖๗ ตามกรอบระยะเวลา การขับเคลื่อนการดําเนินงานของสํานักงานยุติธรรมจังหวัด/ศูนย์ยุติธรรมชุมชนได้อย่างเป็นรูปธรรมมากขึ้น เพื่อนําความยุติธรรมให้ไปถึงประชาชนด้วยความรวดเร็ว การช่วยเหลือลูกหนี้ กยศ. การปรับปรุงกฎหมายในการยกเลิกหรือลดค่าธรรมเนียมในการบังคับคดีเพื่อลดภาระของประชาชน เป็นต้น
รัฐบาลไทย-ข่าวทำเนียบรัฐบาล-​วธ.ประกาศผล 11 สำนักงานวัฒนธรรมจังหวัดดีเด่น ปี 2566
วันพุธที่ 4 ตุลาคม 2566
​วธ.ประกาศผล 11 สํานักงานวัฒนธรรมจังหวัดดีเด่น ปี 2566
​วธ.ประกาศผล 11 สํานักงานวัฒนธรรมจังหวัดดีเด่น ปี 2566
วธ.ประกาศผล 11 สํานักงานวัฒนธรรมจังหวัดดีเด่น ปี 2566
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม (รมว วธ.) กล่าวว่า กระทรวงวัฒนธรรม (วธ.)   เป็นองค์กรที่ดําเนินงานด้านศาสนา ศิลปะ และวัฒนธรรม ภายใต้วิสัยทัศน์ “วัฒนธรรมและความคิดสร้างสรรค์ มีบทบาทนําในการพัฒนาเศรษฐกิจและสังคมไทย” โดยมีพันธกิจในการเทิดทูนสถาบันหลักของชาติ สืบสานศิลปวัฒนธรรม และวิถีชีวิตดีงามของสังคมไทย ส่งเสริมเศรษฐกิจวัฒนธรรมเพื่อสร้างคุณค่าทางสังคมและมูลค่าทางเศรษฐกิจ พัฒนาความสัมพันธ์ด้านวัฒนธรรมกับต่างประเทศและส่งเสริมบทบาททางวัฒนธรรมของไทยในเวทีโลก ดังนั้น หน่วยงานทั้งส่วนกลางและส่วนภูมิภาค โดยเฉพาะสํานักงานวัฒนธรรมจังหวัด (สวจ.) ทั่วประเทศ ถือว่ามีบทบาทสําคัญในการขับเคลื่อนงานวัฒนธรรมในส่วนภูมิภาค ด้วยการแปลงนโยบายของรัฐบาล และ วธ. ไปสู่การปฏิบัติ รวมทั้งดําเนินงานบูรณาการความร่วมมือจากภาคีเครือข่ายทุกภาคส่วนและการให้บริการประชาชนในพื้นที่ต่าง ๆ ทั่วประเทศ ซึ่งได้ทุ่มเททั้งกําลังกาย สติปัญญา และกําลังทรัพย์ ทําให้ชุมชน สังคม มีความเข้มแข็งในมิติทางวัฒนธรรมและส่งผลให้การดําเนินงานด้านวัฒนธรรมประสบความสําเร็จตามเป้าหมาย
รมว.วธ. กล่าวอีกว่า การคัดเลือกสํานักงานวัฒนธรรมจังหวัดดีเด่น เป็นกิจกรรมที่วธ. ให้ความสําคัญดําเนินงานมาอย่างต่อเนื่องจนถึงปัจจุบัน เพื่อคัดเลือกสํานักงานวัฒนธรรมจังหวัดที่มีศักยภาพในการบริหารจัดการองค์กร การแปลงนโยบายของรัฐบาลและกระทรวงวัฒนธรรมไปสู่การปฏิบัติโดยดําเนินงานร่วมกับเครือข่ายทางวัฒนธรรมประสบผลสําเร็จอย่างเป็นรูปธรรม และได้รับการยอมรับจากผู้บริหารหน่วยงาน องค์กรภาครัฐ ภาคเอกชน และเครือข่ายทางวัฒนธรรม ส่งเสริมและผลักดันให้สํานักงานวัฒนธรรมมีการปรับปรุงพัฒนาและยกระดับมาตรฐานคุณภาพการดําเนินงานของสํานักงาน เป็นขวัญกําลังใจ เสริมแรงจูงใจในการปฏิบัติงานของบุคลากร และประชาสัมพันธ์เผยแพร่ผลงานของสํานักงานวัฒนธรรมจังหวัดที่มีผลงานดีเด่นให้เป็นแหล่งเรียนรู้และแลกเปลี่ยนประสบการณ์การปฏิบัติงานด้านวัฒนธรรมในพื้นที่ โดยผลการคัดเลือกสํานักงานวัฒนธรรมจังหวัดดีเด่น ประจําปีงบประมาณ พ.ศ. 2566 มี 11 จังหวัด ได้แก่ 1. สํานักงานวัฒนธรรมจังหวัดกําแพงเพชร 2. สํานักงานวัฒนธรรมจังหวัดจันทบุรี 3. สํานักงานวัฒนธรรมจังหวัดเชียงราย 4. สํานักงานวัฒนธรรมจังหวัดน่าน 5. สํานักงานวัฒนธรรมจังหวัดแพร่  6. สํานักงานวัฒนธรรมจังหวัดยะลา 7. สํานักงานวัฒนธรรมจังหวัดราชบุรี 8. สํานักงานวัฒนธรรมจังหวัดเลย 9. สํานักงานวัฒนธรรมจังหวัดศรีสะเกษ 10. สํานักงานวัฒนธรรมจังหวัดสกลนคร 11. สํานักงานวัฒนธรรมจังหวัดสุพรรณบุรี
ทั้งนี้ สํานักงานวัฒนธรรมจังหวัดดีเด่น ประจําปีนี้ จะได้รับโล่เชิดชูเกียรติจากรัฐมนตรีว่าการกระทรวงวัฒนธรรม ในวันที่ 2 ตุลาคม 2566 ณ หอศิลป์แห่งชาติ กรุงเทพมหานคร
รัฐบาลไทย-ข่าวทำเนียบรัฐบาล-ร้อยเอก ธรรมนัส เรียกประชุม ผบห. ทุกหน่วยงานในสังกัด เร่งขับเคลื่อนงานให้เห็นผลสำเร็จภายใน 3 เดือน
วันพุธที่ 4 ตุลาคม 2566
ร้อยเอก ธรรมนัส เรียกประชุม ผบห. ทุกหน่วยงานในสังกัด เร่งขับเคลื่อนงานให้เห็นผลสําเร็จภายใน 3 เดือน
ร้อยเอก ธรรมนัส เรียกประชุม ผบห. ทุกหน่วยงานในสังกัด เร่งขับเคลื่อนงานให้เห็นผลสําเร็จภายใน 3 เดือน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมนําเสนอโครงการสําคัญ Flagship Project เพื่อขับเคลื่อนนโยบายตามกลุ่มภารกิจต่าง ๆ ได้แก่ กลุ่มงานภารกิจด้านบริหารจัดการทรัพยากรเพื่อการผลิต กลุ่มภารกิจด้านพัฒนาการผลิต กลุ่มภารกิจด้านส่งเสริมและพัฒนาเกษตรกรและระบบสหกรณ์ และส่วนราชการที่ไม่ได้อยู่ภายใต้กลุ่มภารกิจ รัฐวิสาหกิจ และองค์การมหาชน โดยมีนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และหัวหน้าส่วนราชการในสังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์
ในส่วนของการดําเนินงานของกลุ่มงานภารกิจด้านบริหารจัดการทรัพยากรเพื่อการผลิต ประกอบด้วย กรมชลประทาน สํานักงานการปฏิรูปที่ดินเพื่อเกษตรกรรม (ส.ป.ก.) กรมพัฒนาที่ดิน และกรมฝนหลวงและการบินเกษตร กลุ่มภารกิจด้านพัฒนาการผลิต ประกอบด้วย กรมประมง กรมปศุสัตว์ กรมวิชาการเกษตร กรมการข้าว และกรมหม่อนไหม กลุ่มภารกิจด้านส่งเสริมและพัฒนาเกษตรกรและระบบสหกรณ์ ประกอบด้วย กรมส่งเสริมการเกษตร กรมส่งเสริมสหกรณ์ และกรมตรวจบัญชีสหกรณ์ ส่วนราชการที่ไม่ได้อยู่ภายใต้กลุ่มภารกิจ ประกอบด้วย สํานักงานปลัดกระทรวงเกษตรและสหกรณ์ สํานักงานเศรษฐกิจการเกษตร และสํานักงานมาตรฐานสินค้าเกษตรและอาหารแห่งชาติ (มกอช.) นอกจากนี้ ยังมีการดําเนินงานของหน่วยงานในสังกัด ทั้งรัฐวิสาหกิจ และองค์การมหาชน ประกอบด้วย การยางแห่งประเทศไทย องค์การส่งเสริมกิจการโคนมแห่งประเทศไทย (อสค.) องค์การสะพานปลา องค์การตลาดเพื่อเกษตรกร (อ.ต.ก.) สํานักงานพัฒนาการวิจัยการเกษตร (องค์การมหาชน) สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) และสถาบันวิจัยและพัฒนาพื้นที่สูง
ทั้งนี้ รัฐมนตรีว่าการกระทรวงเกษตรและสหกรณ์ ได้เน้นย้ําการดําเนินงานให้เห็นผลเป็นรูปธรรม สามารถวัดผลการดําเนินงานได้ โดยต้องการให้เห็นผลสําเร็จภายในระยะ 3 เดือน อย่างไรก็ตาม ได้ขอให้ทุกหน่วยงานบูรณาการการทํางานร่วมกันอย่างมีความสุข ต้องมีการพูดคุยและปรับรูปแบบการทํางาน โดยต้องการให้มีการวัดผลทุกไตรมาส เพื่อให้มีการพัฒนาและปรับปรุงการทํางานอย่างต่อเนื่อง
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมหารือเตรียมเปิดตัว แอปพลิเคชั่น “เกษตรพิรุณราช” ให้บริการครบ จบ ทุกด้านการเกษตร
วันพฤหัสบดีที่ 5 ตุลาคม 2566
กระทรวงเกษตรฯ ประชุมหารือเตรียมเปิดตัว แอปพลิเคชั่น “เกษตรพิรุณราช” ให้บริการครบ จบ ทุกด้านการเกษตร
กระทรวงเกษตรฯ ประชุมหารือเตรียมเปิดตัว แอปพลิเคชั่น “เกษตรพิรุณราช” ให้บริการครบ จบ ทุกด้านการเกษตร รอยยิ้มของเกษตรกร คือ ความภูมิใจ
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมหารือการดําเนินการจัดทําศูนย์บริการเกษตรพิรุณราช กระทรวงเกษตรและสหกรณ์ เพื่อเป็นศูนย์บริการเกษตรกร (Service Mind for Farmer Smile Center) ผ่านระบบแอปพลิเคชั่น โดยมีวัตถุประสงค์ เพื่อให้เกษตรกร และประชาชนทั่วไปสามารถขอรับบริการต่าง ๆ รวมทั้งข้อมูลด้านเกษตร ตลอดจนรับเรื่องร้องเรียน และปัญหาด้านการเกษตร ผ่านระบบแอปพลิเคชั่น เพื่ออํานวยความสะดวกและให้เกิดความรวดยิ่งขึ้น โดยมี นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ศูนย์เทคโนโลยีสารสนเทศและการสื่อสาร สํานักแผนงานและโครงการพิเศษ สํานักกฎหมาย สํานักบริหารกองทุนเพื่อช่วยเหลือเกษตรกรและรับเรื่องร้องเรียน เข้าร่วม ณ ห้องประชุม 134 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี เป็นผู้แทนนายกรัฐมนตรีนำแจกันดอกไม้เยี่ยมผู้ป่วยในเหตุคนร้ายใช้อาวุธยิงที่ศูนย์การค้าสยามพารากอน ณ โรงพยาบาลกรุงเทพคริสเตียน
วันพฤหัสบดีที่ 5 ตุลาคม 2566
05/10/2566
รัฐมนตรีประจําสํานักนายกรัฐมนตรี เป็นผู้แทนนายกรัฐมนตรีนําแจกันดอกไม้เยี่ยมผู้ป่วยในเหตุคนร้ายใช้อาวุธยิงที่ศูนย์การค้าสยามพารากอน ณ โรงพยาบาลกรุงเทพคริสเตียน
รัฐมนตรีประจําสํานักนายกรัฐมนตรี เป็นผู้แทนนายกรัฐมนตรีนําแจกันดอกไม้เยี่ยมผู้ป่วยในเหตุคนร้ายใช้อาวุธยิงที่ศูนย์การค้าสยามพารากอน ณ โรงพยาบาลกรุงเทพคริสเตียน
วันนี้ (05 ตุลาคม 2566) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี
เป็นผู้แทน นายเศรษฐา ทวีสิน นายกรัฐมนตรี นําแจกันดอกไม้ เยี่ยมผู้ป่วยในเหตุคนร้ายใช้อาวุธยิงที่ศูนย์การค้าสยามพารากอน ณ โรงพยาบาลกรุงเทพคริสเตียน
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าตามนโยบายแก้ไขปัญหาการนำเข้าและส่งออกสินค้าที่ผิดกฎหมาย
วันพฤหัสบดีที่ 5 ตุลาคม 2566
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
กระทรวงเกษตรฯ เดินหน้าตามนโยบายแก้ไขปัญหาการนําเข้าและส่งออกสินค้าที่ผิดกฎหมาย
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมแต่งตั้งคณะทํางานแก้ไขปัญหาการนําเข้าและส่งออกสินค้าด้านพืชที่ผิดกฎหมาย ครั้งที่ 1/2567 ร่วมกับหน่วยงานในสังกัดกระทรวงเกษตรและสหกรณ์ที่เกี่ยวข้อง ณ ห้องประชุมกระทรวงเกษตรและสหกรณ์ และผ่านระบบ Zoom Meeting ว่า จากนโยบายของรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) ในการประกาศสงครามกับปัจจัยการผลิตทางการเกษตรปลอม (วัตถุอันตราย ปุ๋ย พันธุ์พืช) 100 วัน ทําทันทีนั้น กระทรวงเกษตรฯ โดย กรมวิชาการเกษตร สํานักควบคุมพืชและวัสดุการเกษตร สํานักวิจัย และพัฒนาการเกษตรเขตที่ 5 (ศูนย์วิจัยและพัฒนาการเกษตรกาญจนบุรี ) ร่วมกับเจ้าหน้าที่ตํารวจกองบังคับการปราบปรามการกระทําความผิดเกี่ยวกับการคุ้มครองผู้บริโภค (บก. ปคบ.) เข้าตรวจร้านจําหน่ายสินค้าทางการเกษตร จังหวัดกาญจนบุรี พบการจําหน่ายสินค้าที่ผิดกฎหมาย จํานวน 3 รายการ ซึ่งผู้ที่มีไว้ครอบครองมีความผิด ดังนี้ 1) การครอบครองซึ่งวัตถุอันตรายชนิดที่ 4 มีโทษจําคุกไม่เกินสิบปี หรือปรับไม่เกิน หนึ่งล้านบาท หรือทั้งจําทั้งปรับ 2) การมีครอบครองซึ่งวัตถุอันตรายชนิดที่ 3 ไม่มีทะเบียน มีโทษจําคุกไม่เกิน 3 ปี ปรับไม่เกิน สามแสนบาทหรือทั้งจําทั้งปรับ
นอกจากนี้ที่ประชุมได้พิจารณาแผนปฏิบัติการปราบปรามการลักลอบการนําเข้ายางพาราผิดกฎหมาย ประจําปีงบประมาณ 2567 และแผนการตรวจสอบปริมาณยางคงเหลือ เพื่อป้องปรามการลักลอบการนําเข้า ทั้งนี้ รองปลัดเกษตรฯ    ได้มอบหมายหน่วยงานที่เกี่ยวข้องให้ดําเนินการตามแผนปฏิบัติงานอย่างต่อเนื่อง โดยให้มีการรายงานความคืบหน้าการปฏิบัติงานในการประชุมครั้งต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม​ ต้อนรับ​ สมาคมการประมงฯ​ ในโอกาสเข้าเยี่ยมคารวะ​ พร้อมรับเรื่อง​ กรณี​ การบังคับใช้กฎหมายประมง
วันพฤหัสบดีที่ 5 ตุลาคม 2566
05/10/2566
รัฐมนตรีว่าการกระทรวงยุติธรรม​ ต้อนรับ​ สมาคมการประมงฯ​ ในโอกาสเข้าเยี่ยมคารวะ​ พร้อมรับเรื่อง​ กรณี​ การบังคับใช้กฎหมายประมง
รัฐมนตรีว่าการกระทรวงยุติธรรม​ ต้อนรับ​ สมาคมการประมงฯ​ ในโอกาสเข้าเยี่ยมคารวะ​ พร้อมรับเรื่อง​ กรณี​ การบังคับใช้กฎหมายประมง
ในวันพฤหัสบดีที่​ ๕​ ตุลาคม​ ๒๕๖๖​ เวลา​ ๑๔.๐๐​ น.​ พันตํารวจเอก​ ทวี​ สอดส่อง​ รัฐมนตรีว่าการกระทรวงยุติธรรม​ ให้การต้อนรับ​ นายมงคล สุขเจริญคณา ประธานคณะกรรมการบริหารสมาคมการประมงแห่งประเทศไทย​ พร้อมคณะ​ ในโอกาสเข้าเยี่ยมคารวะและหารือข้อราชการ​ โดยมี​ พันตํารวจโท​ ประวุธ​ วงศ์สีนิล​ รองปลัดกระทรวงยุติธรรม​ นายยอดฉัตร ตสาริกา ผู้อํานวยการกองกฎหมาย​ นายธัชชัย​ อุบลไพศาล​ ผู้อํานวยการกองตรวจการประมง​ กรมประมง​ เข้าร่วมฯ​ ณ​ ห้องรับรอง ๑๑-๐๓​ ชั้น​ ๑๑​ อาคารกระทรวงยุติธรรม
โอกาสนี้​ สมาคมการประมงฯ ได้แสดงความเชื่อมั่นในการปฏิบัติภารกิจของกระทรวงยุติธรรมเพื่อขับเคลื่อนให้การบังคับใช้กฎหมายในภาพรวมมีความเป็นธรรมและสอดคล้องกับหลักนิติธรรม โดยคํานึงถึงสภาพข้อเท็จจริงในการประกอบอาชีพ​และสภาพสังคม ทั้งนี้ สมาคมฯ มีความยินดีให้การสนับสนุนการทํางานของกระทรวงฯ ซึ่งกระทรวงฯยืนยันการยึดมั่นการคุ้มครองสิทธิและเสรีภาพตามกฎหมาย ตลอดจนการอํานวยความยุติธรรมให้แก่ประชาชนทุกภาคส่วนอย่างทั่วถึง
รัฐบาลไทย-ข่าวทำเนียบรัฐบาล-รมว.กห. เป็นประธานการประชุมสภากลาโหม ครั้งที่ ๙/๒๕๖๖ มอบนโยบายให้กับหัวหน้าหน่วยขึ้นตรง กห. และ ผบ.เหล่าทัพ ใช้เป็นแนวทางในการปฏิบัติราชการ (ข่าวช่อง 5)
วันพฤหัสบดีที่ 5 ตุลาคม 2566
รมว.กห. เป็นประธานการประชุมสภากลาโหม ครั้งที่ ๙/๒๕๖๖ มอบนโยบายให้กับหัวหน้าหน่วยขึ้นตรง กห. และ ผบ.เหล่าทัพ ใช้เป็นแนวทางในการปฏิบัติราชการ (ข่าวช่อง 5)
...
รัฐบาลไทย-ข่าวทำเนียบรัฐบาล-นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้ บริษัท แกร็บแท็กซี่ (ประเทศไทย) จำกัด เข้าพบ เพื่อแสดงความยินดีในโอกาสเข้ารับตำแหน่งและรับทราบนโยบายของกระทรวง
วันพฤหัสบดีที่ 5 ตุลาคม 2566
นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้ บริษัท แกร็บแท็กซี่ (ประเทศไทย) จํากัด เข้าพบ เพื่อแสดงความยินดีในโอกาสเข้ารับตําแหน่งและรับทราบนโยบายของกระทรวง
...
นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม ให้ บริษัท แกร็บแท็กซี่ (ประเทศไทย) จํากัด เข้าพบ เพื่อแสดงความยินดีในโอกาสเข้ารับตําแหน่งและรับทราบนโยบายของกระทรวงคมนาคม
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และ นายสุรพงษ์ ปิยะโชติ รัฐมนตรีช่วยว่าการ กระทรวงคมนาคม มอบหมายให้ นายสุรพงษ์ อึ้งอัมพรวิไล ที่ปรึกษารัฐมนตรีช่วยว่าการกระทรวงคมนาคม เป็นผู้แทน ให้นายวรฉัตร ลักขณาโรจน์ กรรมการผู้จัดการใหญ่ บริษัท แกร็บแท็กซี่ (ประเทศไทย) จํากัด เข้าพบ
เพื่อแสดงความยินดีในโอกาสเข้ารับตําแหน่งและรับทราบนโยบายของกระทรวงคมนาคมที่เกี่ยวข้องกับการให้บริการรถรับจ้างผ่านระบบอิเล็กทรอนิกส์ โดยมี นายเสกสม อัครพันธุ์ รองอธิบดีกรมการขนส่งทางบก และเจ้าหน้าที่ที่เกี่ยวข้องเข้าร่วม ในวันที่ 4 ตุลาคม 2566 ณ ห้องประชุมกระทรวงคมนาคม
นายสุรพงษ์ อึ้งอัมพรวิไล ได้กล่าวขอบคุณกับผู้บริหารบริษัท แกร็บแท็กซี่ (ประเทศไทย) จํากัด และกล่าวว่ารัฐมนตรีว่าการกระทรวงคมนาคม ได้ให้ความสําคัญในเรื่องการให้บริการรถรับจ้างผ่านระบบอิเล็กทรอนิกส์ และในฐานะผู้ให้บริการแพลตฟอร์มดิจิทัลเป็นสื่อกลางระหว่างผู้บริโภค ร้านค้า และผู้ให้บริการขนส่ง (ไรเดอร์) ขอให้บริษัทฯ ดําเนินงานภายใต้ระเบียบ ข้อบังคับ กฎหมายของกรมการขนส่งทางบกเป็นสําคัญ เป็นธรรมกับทุกฝ่าย เพื่อแก้ไขปัญหาข้อพิพาทต่าง ๆ ที่เกิดขึ้น และขอให้คํานึงและยึดถือผลประโยชน์ที่ประชาชนจะได้รับสูงสุด
รัฐบาลไทย-ข่าวทำเนียบรัฐบาล-รมช.ไชยา เข้าร่วมการประชุมรัฐมนตรีอาเซียนด้านการเกษตรและป่าไม้ ครั้งที่ 45
วันพฤหัสบดีที่ 5 ตุลาคม 2566
รมช.ไชยา เข้าร่วมการประชุมรัฐมนตรีอาเซียนด้านการเกษตรและป่าไม้ ครั้งที่ 45
รมช.ไชยา เข้าร่วมการประชุมรัฐมนตรีอาเซียนด้านการเกษตรและป่าไม้ ครั้งที่ 45 ชูแนวปฏิบัติทางการเกษตรที่ยั่งยืนเพื่อเสริมสร้างความมั่นคงทางอาหาร พร้อมรับมือการเปลี่ยนแปลงสภาพภูมิอากาศ และการลดการปล่อยก๊าซคาร์บอนไดออกไซด์สู่ชั้นบรรยากาศ
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เข้าร่วมการประชุมรัฐมนตรีอาเซียนด้านการเกษตรและป่าไม้ ครั้งที่ 45 (45th ASEAN Ministers on Agriculture and Forestry: AMAF) และการประชุมที่เกี่ยวข้อง โดยมี นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายถาวร ทันใจ รองอธิบดีกรมประมง นายประภาส ภิญโญชีพ รองอธิบดีกรมปศุสัตว์ ผู้อํานวยการสํานักการเกษตรต่างประเทศ อัครราชทูตที่ปรึกษา (ฝ่ายเกษตร) ประจําสถานเอกอัครราชทูต ณ กรุงจาการ์ตา และเจ้าหน้าที่สังกัดกระทรวงเกษตรและสหกรณ์ เข้าร่วมประชุม ณ ห้อง Grand Ballroom โรงแรม Grand Hyatt Kuala Lumpur กรุงกัวลาลัมเปอร์ ประเทศมาเลเซีย เพื่อหารือด้านการเกษตรและป่าไม้ของอาเซียน
ในโอกาสนี้ รัฐมนตรีช่วยว่าการกระทรวงเกษตรและสหกรณ์ ได้กล่าวสนับสนุนนโยบายในกรอบอาเซียนด้านการเกษตรที่สอดคล้องกับนโยบายด้านการเกษตรของไทยที่ให้ความสําคัญกับแนวปฏิบัติทางการเกษตรที่ยั่งยืนเพื่อเสริมสร้างความมั่นคงทางอาหาร การปรับตัวและรับมือต่อการเปลี่ยนแปลงสภาพภูมิอากาศ รวมถึงการลดการปล่อยก๊าซคาร์บอนไดออกไซด์สู่ชั้นบรรยากาศ นอกจากนี้ ยังสนับสนุนการดําเนินการด้านการเจรจาการเกษตรของ ASEAN Negotiating Group on Agriculture หรือ ANGA ภายใต้กรอบสนธิสัญญาสหประชาชาติด้านการเปลี่ยนแปลงสภาพภูมิอากาศ (UNFCCC) ทั้งนี้ ประเทศไทยได้ผลักดันความร่วมมือด้าน e-SPS ให้มีการเชื่อมต่อและใช้งานจริงระหว่างกันโดยเร็ว รวมทั้งผลักดันความร่วมมือด้าน traceability และ rapid alert system ซึ่งล้วนเป็นเทคโนโลยีที่จะช่วยอํานวยความสะดวกทางการค้า ยกระดับความเชื่อมั่นในสินค้าเกษตรและอาหารในภูมิภาค
สําหรับการประชุมระดับรัฐมนตรีอาเซียน-ญี่ปุ่น ด้านการเกษตรและป่าไม้ ที่ประชุมเห็นชอบการจัดทําแผนความร่วมมือมิโดริ อาเซียน-ญี่ปุ่น เพื่อเสริมสร้างระบบการเกษตรและอาหารที่ยั่งยืนผ่านนวัตกรรม เพื่อประกันความมั่นคงทางอาหารในภูมิภาคอาเซียน นอกจากนี้ ประเทศไทยยังสนับสนุนนโยบายส่งเสริมการผลิตและพัฒนาอุตสาหกรรมทางเลือกที่เกี่ยวข้องกับโปรตีน โดยเฉพาะแมลงที่กินได้และโปรตีนจากพืช โดยประเทศไทยหวังว่าจะได้มีความร่วมมือด้านโปรตีนทางเลือกภายใต้แผนความร่วมมือมิโดริ ซึ่งจะส่งเสริมความมั่นคงทางอาหาร เพื่อบรรลุวัตถุประสงค์ด้านการเกษตรกรรมที่ยั่งยืนซึ่งสอดคล้องกับโมเดล BCG และแผนความร่วมมือมิโดริด้วย
รัฐบาลไทย-ข่าวทำเนียบรัฐบาล-“คารม” รองโฆษกรัฐบาล ย้ำเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยที่ผ่านมาพบมูลค่าความเสียหายกว่า 4.5 หมื่นล้านบาท
วันพฤหัสบดีที่ 5 ตุลาคม 2566
05/10/2566
“คารม” รองโฆษกรัฐบาล ย้ําเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยที่ผ่านมาพบมูลค่าความเสียหายกว่า 4.5 หมื่นล้านบาท
“คารม” รองโฆษกรัฐบาล ย้ําเตือนประชาชน ตั้งสติ อย่าหลงกลตกเป็นเหยื่อมิจฉาชีพ เผยที่ผ่านมาพบมูลค่าความเสียหายกว่า 4.5 หมื่นล้านบาท
วันนี้ 5 ต.ค. 66 นายคารม พลพรกลาง รองโฆษกประจําสํานักนายกรัฐมนตรี ย้ําเตือน ประชาชนตกเป็นเหยื่อมิจฉาชีพ ซึ่งปัจจุบันมิจฉาชีพใช้อุบายหลากหลายในการหลอกลวงที่แยบยลสร้างความน่าเชื่อถือในหลากหลายรูปแบบ ขอให้ประชาชนระมัดระวัง ตั้งสติ อย่าหลงกลตกเป็นเหยื่อมิจฉาชีพ ถึงแม้รัฐบาลได้เน้นย้ําให้หน่วยงานที่เกี่ยวข้องเฝ้าระวัง และตรวจสอบอย่างใกล้ชิด แต่ยังมีประชาชนตกเป็นเหยื่อมิจฉาชีพอยู่อย่างต่อเนื่อง ทั้งนี้ เพื่ออํานวยความสะดวก ให้ประชาชนที่ถูกหลอก เข้าถึงการให้ความช่วยเหลือได้ง่าย และรวดเร็วยิ่งขึ้น สํานักงานตํารวจแห่งชาติ ได้เพิ่มช่องทางแจ้งความออนไลน์ โดยผู้เสียหายสามารถเข้าไปแจ้งความได้ที่ https://www.thaipoliceonline.com เว็บไซต์นี้ที่เดียวเท่านั้น
นายคารม กล่าวถึงสถิติแจ้งความออนไลน์ ผ่าน https://www.thaipoliceonline.com ตั้งแต่ 1 มีนาคม 2565 – 30 กันยายน 2566 มีจํานวน 365,547 เรื่อง แบ่งเป็นคดีออนไลน์ จํานวน 336,896 เรื่อง แยกออกเป็นคดีที่เชื่อมโยง จํานวน 166,438 เรื่อง เป็นคดีที่ไม่เชื่อมโยง จํานวน 170,458 เรื่อง รวมมูลค่าความเสียหาย 45,738,507,864 บาท ส่วนผลการอายัดบัญชีสามารถอายัดได้ 167,347 บัญชี ยอดเงิน 11,251,930,652 บาท
สําหรับประเภทคดีออนไลน์ที่มีการแจ้งความมากที่สุด ดังนี้ 1. หลอกลวงซื้อขายสินค้าหรือบริการ (ไม่เป็นขบวนการ) มูลค่าความเสียหาย 1,952,445,391 บาท 2.หลอกให้โอนเงินเพื่อทํางาน มูลค่าความเสียหาย 5,425,376,535 บาท  3.หลอกให้กู้เงิน มูลค่าความเสียหาย 1,667,282,574 บาท 4.หลอกให้ลงทุนผ่านระบบคอมพิวเตอร์ มูลค่าความเสียหาย 13,952,456,410 บาท 5.ข่มขู่ทางโทรศัพท์ มูลค่าความเสียหาย 5,449,237,515 บาท 6.หลอกเป็นบุคคลอื่นเพื่อยืมเงิน มูลค่าความเสียหาย 424,280,075 บาท 7.หลอกให้โอนเงินเพื่อรับรางวัล มูลค่าความเสียหาย 809,110,450 บาท 8.หลอกลวงซื้อขายสินค้าหรือบริการ (เป็นขบวนการ) มูลค่าความเสียหาย 67,363,563 บาท  9.หลอกให้ติดตั้งโปรแกรมควบคุมระบบ มูลค่าความเสียหาย 960,152,219 บาท 10.กระทําต่อระบบหรือข้อมูลคอมพิวเตอร์ มูลค่าความเสียหาย 896,493,347 บาท 11.หลอกให้ลงทุนตาม พ.ร.ก.กู้ยืมเงิน มูลค่าความเสียหาย 656,216,834 บาท 12.หลอกให้รักแล้วโอนเงิน มูลค่าความเสียหาย 933,398,624 บาท   13.หลอกเกี่ยวกับทรัพย์สินดิจิทัล มูลค่าความเสียหาย 2,539,522,907 บาท และ 14.เข้ารหัสข้อมูลคอมพิวเตอร์ของผู้อื่น มูลค่าความเสียหาย 65,053,657 บาท
“ระวัง! เว็บไซต์แจ้งความออนไลน์ปลอม โดยมีการยิงโฆษณา (Ad) หลอกเหยื่อที่ต้องการแจ้งความร้องทุกข์ออนไลน์ ให้กดเข้าไปที่ลิงก์เว็บปลอม ต้องระวังให้มาก ๆ หากต้องการแจ้งความออนไลน์แนะนําให้เข้าไปที่ https://www.thaipoliceonline.com หรือสอบถามที่เบอร์ 1441 หรือ 081-866-3000 จะดีที่สุด”นายคารม ย้ํา
..............
รัฐบาลไทย-ข่าวทำเนียบรัฐบาล-สธ. ให้จังหวัดเสี่ยงเกิดน้ำท่วม เตรียมแผนรองรับสถานการณ์ ปรับรูปแบบบริการประชาชนให้เข้าถึงการรักษาได้
วันพุธที่ 4 ตุลาคม 2566
04/10/2566
สธ. ให้จังหวัดเสี่ยงเกิดน้ําท่วม เตรียมแผนรองรับสถานการณ์ ปรับรูปแบบบริการประชาชนให้เข้าถึงการรักษาได้
รองปลัดกระทรวงสาธารณสุข ให้จังหวัดในพื้นที่เสี่ยงอุทกภัย เตรียมแผนรองรับสถานการณ์ พร้อมเฝ้าระวังโรคและภัยที่มากับน้ําท่วม ย้ําอํานวยความสะดวกประชาชนให้เข้าถึงการดูแลรักษา เยียวยา ด้านส่วนกลางเตรียมพร้อมสนับสนุนยาและเวชภัณฑ์ลงพื้นที่
วันนี้ (4 ตุลาคม 2566) ที่ ศูนย์ปฏิบัติการฉุกเฉินทางการแพทย์และสาธารณสุข กระทรวงสาธารณสุขจ.นนทบุรี นพ.ณรงค์ อภิกุลวณิช รองปลัดกระทรวงสาธารณสุข ประชุมทางไกลติดตามสถานการณ์กรณี อุทกภัย วาตภัย และดินโคลนถล่ม ด้านการแพทย์และสาธารณสุข กับนายแพทย์สาธารณสุขจังหวัด และผู้อํานวยการโรงพยาบาลทั่วประเทศ และกล่าวว่า รัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข และปลัดกระทรวงสาธารณสุข มีความห่วงใยทั้งบุคลากรการแพทย์และสาธารณสุข และประชาชนในพื้นที่ที่อาจได้รับผลกระทบจากสถานการณ์อุทกภัย วาตภัย และดินโคลนถล่ม โดยเฉพาะจังหวัดในพื้นที่ลุ่มน้ํา พื้นที่ติดกับแม่น้ําโขงภาคตะวันออกและภาคกลางบางจังหวัด โดยปัจจุบันยังมีสถานการณ์ในพื้นที่3 ลุ่มน้ํา จาก 22 ลุ่มน้ํา จํานวน 4 จังหวัดคือ ตาก กาฬสินธุ์ ยโสธร และ อุบลราชธานี โดยมีสถานบริการสาธารณสุขได้รับผลกระทบรวม 15 แห่ง สามารถให้บริการได้ตามปกติ 14 แห่ง ปิดบริการ 1 แห่ง ที่ รพ.สต.บ้านดอนยานาง จ.กาฬสินธุ์ ได้มีข้อสั่งการ ดังนี้1.จังหวัดที่เป็นพื้นที่เฝ้าระวังและพื้นที่รับน้ํา ให้พิจารณาเปิดศูนย์ปฏิบัติการฉุกเฉินด้านการแพทย์และสาธารณสุข เพื่อติดตามสถานการณ์ ประเมินผลกระทบ และรายงานสถานการณ์มายังส่วนกลาง 2.กรณีเหตุการณ์ที่เข้าเกณฑ์รายงานเหตุการณ์สําคัญและฉุกเฉิน (Critical Information Requirements: DCIRs) ให้สํานักงานสาธารณสุขจังหวัด รายงานมายังกองสาธารณสุขฉุกเฉิน 3.ให้สํานักงานสาธารณสุขจังหวัด ติดตามเฝ้าระวังสถานการณ์ ผลกระทบจาก “พายุใต้ฝุ่นโคอินุ” ระหว่างวันที่ 3-10 ตุลาคม 2566 และ 4.มอบกรมควบคุมโรค และสํานักงานสาธารณสุขจังหวัด เฝ้าระวังโรคและภัยที่มากับน้ําท่วม นอกจากนี้ ยังได้ย้ําให้หน่วยบริการในพื้นที่ปรับรูปแบบการให้บริการประชาชนให้สามารถเข้าถึงการรักษาได้ อาทิ ระบบ Tele Medicine การจัดจุดบริการเป็นต้น รวมทั้งสื่อสารกับประชาชนอย่างต่อเนื่องเกี่ยวกับเส้นทางการเข้ารับบริการในพื้นที่ที่ได้รับผลกระทบจากอุทกภัย เพื่อไม่ให้กระทบต่อประชาชน
นพ.ณรงค์กล่าวต่อว่า สําหรับหน่วยงานส่วนกลาง ได้เตรียมพร้อมสนับสนุนทรัพยากร เวชภัณฑ์ ยาชุดช่วยเหลือผู้ประสบภัย ให้กับจังหวัดที่ได้รับผลกระทบผ่านทางสํานักงานเขตสุขภาพ โดยสํารองยาชุดฯ และ ยาน้ํากัดเท้าไว้ประมาณ70,000 ชุด และองค์การเภสัชกรรมยังมีวัตถุดิบที่สามารถผลิตเพิ่มเติมได้อีกประมาณ 100,000 ชุด ทั้งนี้ ได้รับรายงานสถานการณ์ จากนายแพทย์สาธารณสุขจังหวัดสุโขทัย นายแพทย์สาธารณสุขจังหวัดกาฬสินธุ์ นายแพทย์สาธารณสุขจังหวัดลําปาง และนายแพทย์สาธารณสุขจังหวัดอุบลราชธานี ว่าทุกแห่งสถานการณ์เริ่มคลี่คลาย และยังคงให้ทุกหน่วยบริการเตรียมความพร้อมในการดูแลสุขภาพกายและสุขภาพจิตประชาชนผู้ได้รับผลกระทบ รวมทั้งติดตามเฝ้าระวังสถานการณ์อย่างต่อเนื่อง
************************************ 4 ตุลาคม 2566
รัฐบาลไทย-ข่าวทำเนียบรัฐบาล-นายกฯ ประชุมบอร์ดนโยบายโครงการเติมเงิน 10,000 บาท ผ่าน Digital Wallet เห็นชอบแต่งตั้งคณะอนุฯ ขับเคลื่อนโครงการ ย้ำดำเนินงานรอบคอบ ระมัดระวัง เป็นไปตามกรอบวินัยการเงินการคลัง
วันพฤหัสบดีที่ 5 ตุลาคม 2566
05/10/2566
นายกฯ ประชุมบอร์ดนโยบายโครงการเติมเงิน 10,000 บาท ผ่าน Digital Wallet เห็นชอบแต่งตั้งคณะอนุฯ ขับเคลื่อนโครงการ ย้ําดําเนินงานรอบคอบ ระมัดระวัง เป็นไปตามกรอบวินัยการเงินการคลัง
นายกฯ ประชุมบอร์ดนโยบายโครงการเติมเงิน 10,000 บาท ผ่าน Digital Wallet เห็นชอบแต่งตั้งคณะอนุฯ ขับเคลื่อนโครงการ ย้ําดําเนินงานรอบคอบ ระมัดระวัง เป็นไปตามกรอบวินัยการเงินการคลัง
วันนี้ (5 ต.ค. 66) เวลา 13.00 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 1/2566 ร่วมกับรัฐมนตรี คณะกรรมการ และผู้ที่เกี่ยวข้อง โดยนายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวเปิดการประชุมว่า ตามที่ได้แถลงนโยบาย Digital Wallet ต่อรัฐสภา ในฐานะนายกรัฐมนตรีและประธานที่ประชุมคณะกรรมการในวันนี้ จะได้ดําเนินการให้เป็นรูปธรรมเพราะถือเป็นเรื่องสําคัญ โดยจัดตั้งคณะกรรมการเพื่อขับเคลื่อนโครงการให้สําเร็จ ขอให้ทุกคนร่วมกันดําเนินงานอย่างรอบคอบ ระมัดระวัง ให้เป็นไปตามกรอบวินัยการเงินและการคลัง และกฎหมายอื่น ๆ ที่เกี่ยวข้อง ซึ่งทุกคนในที่นี้มาจากทุกภาคส่วน เป็นผู้ที่ถูกคัดสรรมาแล้วว่าจะเป็นผู้มีส่วนร่วมอย่างกระตือรือร้น (Active Participant) ได้ในโครงการนี้ เรื่องนี้เป็นเรื่องที่พูดคุยในวงกว้าง เป็นเรื่องที่รัฐบาลนี้เห็นว่าจําเป็นต้องทํา ทุกคนในที่นี้เป็นตัวแทนผู้ทรงคุณวุฒิ จึงอยากให้มีการเสนอข้อเสนอแนะ นํามาถกกันให้ดี ให้ละเอียด เพื่อหาสรุปในที่ประชุมนี้ให้ได้ อะไรที่ไม่ได้ถก ไม่ได้พูดกัน หรือมีข้อตกลงที่ขัดแย้งกัน ขอให้พูดคุยกันในคณะกรรมการ เพื่อจะหาทางออกที่สมบูรณ์ให้ได้ อย่าให้สาธารณชนมีความสับสน เพราะนโยบายนี้เป็นนโยบายหลักของรัฐบาล นายกฯ ในฐานะประธานกรรมการมีความตั้งใจ โดยเมื่อมีข้อสรุปแล้วขอให้คณะกรรมการพิจารณานําไปปรับใช้ให้เหมาะสม เพราะนโยบายนี้จะช่วยสร้างประโยชน์ทางเศรษฐกิจให้กับประเทศชาติและประชาชนอย่างมหาศาล ส่วนการปรับปรุงเปลี่ยนแปลงเรื่อง Position ต่าง ๆ นายกฯ ยินดีรับฟังความคิดเห็น เพราะอยากทําให้นโยบายนี้เกิดขึ้นได้จริง
โฆษกประจําสํานักนายกรัฐมนตรี กล่าวว่า ในที่ประชุมได้มีการหารือเพื่อให้มีการกําหนดกรอบการดําเนินโครงการเติมเงิน 10,000 บาท ผ่าน Digital Wallet ในหลายประเด็น เช่น ขอบเขตโครงการ แหล่งเงินการดําเนินโครงการ ระยะเวลาการดําเนินโครงการ การจัดการข้อมูลภายใต้โครงการ เป็นต้น ซึ่งนายกรัฐมนตรีได้กล่าวย้ําว่า การดําเนินการโครงการดังกล่าวจําเป็นอย่างยิ่งที่จะต้องดําเนินการด้วยความระมัดระวัง รอบคอบ ตลอดจนคํานึงถึงวินัยการเงินการคลัง ทั้งนี้ ที่ประชุมได้เห็นชอบให้แต่งตั้งคณะอนุกรรมการขับเคลื่อนโครงการเติมเงิน 10,000 บาท ผ่าน Digital Wallet โดยมีรัฐมนตรีช่วยว่าการกระทรวงการคลัง (นายจุลพันธ์ อมรวิวัฒน์) เป็นประธานคณะอนุกรรมการดังกล่าว เพื่อพิจารณารายละเอียดในประเด็นต่าง ๆ และเสนอให้คณะกรรมการนโยบายฯ พิจารณาเห็นชอบโดยเร็วต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เศรษฐาเตรียมลงพื้นที่ 3 จังหวัด อุบลราชธานี ยโสธร ร้อยเอ็ด ติดตามสถานการณ์อุทกภัย พบประชาชน มอบสิ่งของช่วยเหลือผู้ประสบอุทกภัย 6-7 ต.ค.นี้
วันพฤหัสบดีที่ 5 ตุลาคม 2566
05/10/2566
โฆษกรัฐบาลเผย นายกฯ เศรษฐาเตรียมลงพื้นที่ 3 จังหวัด อุบลราชธานี ยโสธร ร้อยเอ็ด ติดตามสถานการณ์อุทกภัย พบประชาชน มอบสิ่งของช่วยเหลือผู้ประสบอุทกภัย 6-7 ต.ค.นี้
โฆษกรัฐบาลเผย นายกฯ เศรษฐาเตรียมลงพื้นที่ 3 จังหวัด อุบลราชธานี ยโสธร ร้อยเอ็ด ติดตามสถานการณ์อุทกภัย พบประชาชน มอบสิ่งของช่วยเหลือผู้ประสบอุทกภัย 6-7 ต.ค.นี้
วันนี้ (5 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ในวันศุกร์ที่ 6 และวันเสาร์ที่ 7 ตุลาคม 2566 นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการลงพื้นที่ตรวจราชการ ณ จังหวัดอุบลราชธานี จังหวัดยโสธร และจังหวัดร้อยเอ็ด โดยมีนายสุริยะ จึงรุ่งเรืองกิจ รัฐมนตรีว่าการกระทรวงคมนาคม นายไชยา พรหมา รัฐมนตรีช่วยว่าการกระทรวงเกษตรและสหกรณ์ นางมนพร เจริญศรี รัฐมนตรีช่วยว่าการกระทรวงคมนาคม นายเกรียง กัลป์ตินันท์ รัฐมนตรีช่วยว่าการกระทรวงมหาดไทย นายสมคิด เชื้อคง รองเลขาธิการนายกรัฐมนตรีฝ่ายการเมือง นายพงศ์ศรัณย์ อัศวชัยโสภณ รองเลขาธิการนายกรัฐมนตรีฝ่ายการเมือง ร่วมคณะตรวจราชการ ซึ่งมีกําหนดการดังนี้
วันศุกร์ที่ 6 ตุลาคม 2566 เวลา 12.00 น. นายกรัฐมนตรีและคณะ ออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 21 ต.ในเมือง อ.เมืองอุบลราชธานี จ.อุบลราชธานี โดยในเวลา 13.15 น. นายกรัฐมนตรีเป็นประธานประชุมติดตามสถานการณ์อุทกภัย สั่งการเตรียมการป้องกันและแก้ไขปัญหาอุทกภัย ณ สํานักงานชลประทานที่ 7 จากนั้น นายกรัฐมนตรีเดินทางไปสถานีตรวจวัดระดับน้ํา (M7) บริเวณเชิงสะพานเสรีประชาธิปไตย ต.ในเมือง อ.เมืองอุบลราชธานี เพื่อพบปะประชาชน และมอบสิ่งของช่วยเหลือผู้ประสบอุทกภัย ก่อนที่นายกรัฐมนตรีจะไปติดตามสถานการณ์อุทกภัยและพบปะประชาชน อ.พิบูลมังสาหาร ณ แก่งสะพือ ต.พิบูล อ.พิบูลมังสาหาร จ.อุบลราชธานี
โฆษกประจําสํานักนายกรัฐมนตรีกล่าวว่า ในวันเสาร์ที่ 7 ตุลาคม 2566 เวลา 10.30 น. นายกรัฐมนตรี มีกําหนดการพบปะประชาชน และมอบสิ่งของช่วยเหลือผู้ประสบอุทกภัย ณ บ้านทรายงาม ต.กุดกุง อ.คําเขื่อนแก้ว จ.ยโสธร จากนั้นในช่วงบ่าย เวลาประมาณ 14.00 น. นายกรัฐมนตรีจะตรวจเยี่ยมโครงการบําบัดผู้ติดยาเสพติด ณ สถานีตํารวจภูธรหัวโทน อ.สุวรรณภูมิ จ.ร้อยเอ็ด แล้วเดินทางกลับกรุงเทพมหานคร ทั้งนี้ กําหนดการอาจมีการเปลี่ยนแปลงตามความเหมาะสม
“การลงพื้นที่ของนายกรัฐมนตรีในครั้งนี้ นายกฯ จะไปติดตามสถานการณ์และการบริหารจัดการน้ําลุ่มน้ําชี-มูล รวมทั้งติดตามสถานการณ์อุทกภัยและการช่วยเหลือประชาชน ซึ่งพื้นที่ลุ่มน้ําชี-มูล ยังคงมีพื้นที่ได้รับผลกระทบ สําหรับสถานการณ์น้ําของ จ.อุบลราชธานี ยโสธร ร้อยเอ็ด ขณะนี้ความจุแหล่งน้ํารวมของจังหวัด (ข้อมูล สทนช. 3 ต.ค. 66) จ.อุบลราชธานี ความจุ 2,225 ล้าน ลบ.ม. ปริมาณน้ําปัจจุบัน 1,971 ล้าน ลบ.ม. (89%) จ.ยโสธร ความจุ 119 ล้าน ลบ.ม. ปริมาณน้ําปัจจุบัน 77 ลบ.ม. (65%)และ จ.ร้อยเอ็ด ความจุ 231 ล้าน ลบ.ม. ปริมาณน้ําปัจจุบัน 85 ลบ.ม. (37%)” นายชัยฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม จับมือ รฟม. ลงนาม MOU การใช้ที่ราชพัสดุซึ่งกระทรวงยุติธรรมเป็นผู้ใช้ประโยชน์เพื่อก่อสร้างโครงการรถไฟฟ้าสายสีม่วงช่วงเตาปูน-ราษฎร์บูรณะ (วงแหวนกาญจนาภิเษก)
วันพฤหัสบดีที่ 5 ตุลาคม 2566
05/10/2566
กระทรวงยุติธรรม จับมือ รฟม. ลงนาม MOU การใช้ที่ราชพัสดุซึ่งกระทรวงยุติธรรมเป็นผู้ใช้ประโยชน์เพื่อก่อสร้างโครงการรถไฟฟ้าสายสีม่วงช่วงเตาปูน-ราษฎร์บูรณะ (วงแหวนกาญจนาภิเษก)
กระทรวงยุติธรรม จับมือ รฟม. ลงนาม MOU การใช้ที่ราชพัสดุซึ่งกระทรวงยุติธรรมเป็นผู้ใช้ประโยชน์เพื่อก่อสร้างโครงการรถไฟฟ้าสายสีม่วงช่วงเตาปูน-ราษฎร์บูรณะ (วงแหวนกาญจนาภิเษก)
ในวันพฤหัสบดีที่ ๕ ตุลาคม ๒๕๖๖ เวลา ๑๔.๐๐ น. นางพงษ์สวาท นีละโยธิน ปลัดกระทรวงยุติธรรม และนายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย ร่วมลงนามบันทึกข้อตกลงความร่วมมือ "การใช้ที่ราชพัสดุซึ่งกระทรวงยุติธรรมเป็นผู้ใช้ประโยชน์เพื่อก่อสร้างโครงการรถไฟฟ้าสายสีม่วงช่วงเตาปูน-ราษฎร์บูรณะ (วงแหวนกาญจนาภิเษก)" ระหว่าง กระทรวงยุติธรรม และ การรถไฟฟ้าขนส่งมวลชนแห่งประเทศไทย โดยมีนายวัลลภ นาคบัว รองปลัดกระทรวงยุติธรรม นางอุษา จั่นพลอย บุญเปี่ยม ผู้ช่วยปลัดกระทรวงยุติธรรม นายกิตติกร ตันเปาว์ รองผู้ว่าการการรถไฟฟ้าขนส่งมวลชนแห่งประเทศไทย และนายกิตติ เอกวัลลภ ผู้ช่วยผู้ว่าการการรถไฟขนส่งมวลชนแห่งประเทศไทย ร่วมเป็นสักขีพยาน พร้อมด้วยเจ้าหน้าที่ของทั้งสองหน่วยงานเข้าร่วมฯ ณ ห้องประชุม ๑ ชั้น ๙ อาคาร ๑ การรถไฟฟ้าขนส่งมวลชนแห่งประเทศไทย
ในการนี้ ปลัดกระทรวงยุติธรรมกล่าวว่า กระทรวงยุติธรรมมีความยินดีอย่างยิ่งที่ได้เข้าร่วมพิธีลงนามบันทึกข้อตกลง เรื่อง การใช้ที่ราชพัสดุซึ่งกระทรวงยุติธรรมเป็นผู้ใช้ประโยชน์ เพื่อก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ระหว่างกระทรวงยุติธรรม กับ การรถไฟฟ้าขนส่งมวลชนแห่งประเทศไทย ซึ่งได้หารือและประสานงานในการดําเนินงานร่วมกันมาอย่างต่อเนื่อง และกระทรวงยุติธรรมอยู่ระหว่างดําเนินโครงการก่อสร้างพิพิธภัณฑ์สวนรมณีนาถ ให้เป็นศูนย์การเรียนรู้ด้านกระบวนการยุติธรรม
อย่างไรก็ตามกระทรวงยุติธรรมมีความยินดีที่จะส่งเสริมสนับสนุนให้การก่อสร้างสถานีรถไฟฟ้าสําเร็จลุล่วง โดยไม่กระทบกับภารกิจและหน้าที่ในการให้บริการประชาชนของทั้งสองฝ่าย ซึ่งถือเป็นจุดเริ่มต้นที่ดีของกระทรวงยุติธรรมและการรถไฟฟ้าขนส่งมวลชนแห่งประเทศไทยในการดําเนินงานร่วมกัน ขอให้โครงการประสบความสําเร็จและสามารถให้บริการและอํานวยความสะดวกแก่ประชาชนโดยเร็ว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ เลขาธิการ ก.ล.ต. พร้อมคณะ ในโอกาสแสดงความยินดีเนื่องในโอกาสเข้ารับตำแหน่ง พร้อมทั้งหารือถึงแนวทางความร่วมมือในการกำกับดูแลการดำเนินงานของภาคธุรกิจ
วันพฤหัสบดีที่ 5 ตุลาคม 2566
05/10/2566
รัฐมนตรีว่าการกระทรวงยุติธรรม ให้การต้อนรับ เลขาธิการ ก.ล.ต. พร้อมคณะ ในโอกาสแสดงความยินดีเนื่องในโอกาสเข้ารับตําแหน่ง พร้อมทั้งหารือถึงแนวทางความร่วมมือในการกํากับดูแลการดําเนินงานของภาคธุรกิจ
รัฐมนตรีว่าการกระทรวงยุติธรรม ให้การต้อนรับ เลขาธิการ ก.ล.ต. พร้อมคณะ ในโอกาสแสดงความยินดีเนื่องในโอกาสเข้ารับตําแหน่ง พร้อมทั้งหารือถึงแนวทางความร่วมมือในการกํากับดูแลการดําเนินงานของภาคธุรกิจ
ในวันพฤหัสบดีที่ ๕ ตุลาคม ๒๕๖๖ เวลา ๐๘.๐๐ - ๐๙.๐๐ น. พันตํารวจเอก ทวี สอดส่อง รัฐมนตรีว่ากระทรวงยุติธรรม พร้อมด้วย นางสาวเอมอร เสียงใหญ่ ผู้ตรวจราชการกระทรวงยุติธรรม นายเสกสรร สุขแสง ผู้ตรวจราชการกระทรวงยุติธรรม พันตํารวจตรี สุริยา สิงหกมล อธิบดีกรมสอบสวนคดีพิเศษ และคณะเจ้าหน้าที่จากกรมคุ้มครองสิทธิและเสรีภาพ กรมบังคับคดี และกรมสอบสวนคดีพิเศษ ได้ให้การต้อนรับสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) นําโดย นางพรอนงค์ บุษราตระกูล เลขาธิการ ก.ล.ต. พร้อมคณะ ในโอกาสแสดงความยินดีเนื่องในโอกาสเข้ารับตําแหน่งของรัฐมนตรีว่าการกระทรวงยุติธรรม พร้อมทั้งหารือถึงแนวทางความร่วมมือในการกํากับดูแลการดําเนินงานของภาคธุรกิจ สร้างสังคมให้โปร่งใสและเป็นธรรม ณ ห้องรับรองกระทรวงยุติธรรม ชั้น ๑๑ อาคารกระทรวงยุติธรรม
ในส่วนของกระทรวงยุติธรรม ได้มีความร่วมมือกับสํานักงาน ก.ล.ต.ในหลายมิติ อาทิ การกํากับดูแลการดําเนินงานของภาคธุรกิจ และการส่งเสริมสิทธิมนุษยชนในภาคธุรกิจภายใต้กรอบแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๒ (พ.ศ.๒๕๖๖-๒๕๗๐) โดยที่ผ่านมาได้มีการร่วมเป็นคณะกรรมการ/ อนุกรรมการ วิทยากร ตลอดจนร่วมกันจัดตั้งสถาบันธุรกิจกับสิทธิมนุษยชน เพื่ออบรมให้ความรู้ด้านสิทธิมนุษยชนแก่ภาคธุรกิจให้ดําเนินธุรกิจด้วยความรับผิดชอบและเคารพสิทธิมนุษยชนต่อไป